text: Vidner til røverisk overfald efterlyses
  27 september 2013 kl. 05.25
  Syd- og Sønderjyllands Politi efterlyser vidner til røveri og overfald ved Stengårdsvej i Esbjerg. Forbrydelsen blev anmeldt til politiet 19.40 torsdag.
  Ofret, en 52-årig mand, havde netop handlet i Netto-butikken i kvarteret.
  Han blev overfaldet af tre-fire drenge på mellem 15 og 20 år.
  De frarøvede ham en pung med 1.900 kroner i.
  Politiet vil gerne høre fra vidner på telefon 1-1-4.
  